text: Den røde løber klæbet fast
  06 august 2010 kl. 10.29
  Den røde løber blev klæbet fast, så dronningen ikke risikerede af falde i en fold, da hun i aftes deltog i mindekoncerten i Allmannparken i Sønderborg. Koncerten blev holdt i anledning af, at dronning Ingrid i år kunne være fyldt 100 år.
  Thorbjørn Jørgensen og kollegaen Viggo fra Vej og Park i Sønderborg kommune er i fuld gang med den røde løber. Om lidt ankommer dronningen for at fejre sin mor.
  
  Så bliver vi ikke populære...
  - Det er lige, så der ikke hænger en sko fast i den! Så tror jeg ikke, vi bliver særligt populære, siger Thorbjørn Jørgensen.
  Selvom den røde løber ikke umiddelbart kan kaldes en vej, er det ikke første gang de to fra Vej og Park har ansvaret for, at den ligger rigtigt.  
  - I kommunen bruger vi jo hinanden, hvis der er noget. Vi udfører alle arbejdsopgaver, hvis folk har brug for os til det her, så gør vi det.
  
  Dronning Ingrids Honnørmarch
  Livgardens musikkorps øver sig før koncerten. Koncerten skal indledes med Dronning Ingrids Honnørmarch. 
  Se de sidste forberedelse - og hør lidt af honnørmarchen i TV SYD i aften.
  